Document ID: 32001D0660

Id-Deċiżjoni tal-Kummissjoni
tas-6 ta’ Awissu 2001
li taġġorna d-Deċiżjoni 2000/112/KE dwar id-distribuzzjoni bejn banek ta’ l-antiġen ta’ riżervi ta’ l-antiġen.
(notifikata bid-dokument numru Ċ(2001) 2472)
(Test b’rilevanza għaż-ŻEE)
(2001/660/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitá Ewropea,
Wara li kkunsidrat id-Deċiżjoni tal-Kunsill 90/424/KEE tas-26 ta’ Ġunju 1990 dwar l-ispiża fil-qasam veterinarju [1], kif emendat l-aħħar bid-Deċiżjoni tal-Kunsill 2001/12/KE [2], u partikolarment l-Artikolu 14 tagħha,
Wara li kkunsidrat id-Deċiżjoni tal-Kunsill 91/666/KEE tal-11 ta’ Dièmbru 1991 li tistabbilixxi r-riżervi tal-Komunità ta’ vaċċini tal-mard ta’ l-ilsien u d-dwiefer [3], kif emendata l-aħħar bid-Deċiżjoni tal-Kunsill 2001/181/KE [4], u partikolarment l-Artikolu 7 tagħha,
Billi:
(1) Konformi mad-Deċiżjoni 91/666/KEE, ix-xiri ta’ antiġeni huwa parti mill-azzjoni tal-Komunità sabiex tistabbilixxi riżervi ta’ vaċċini tal-marda ta’ l-ilsien u d-dwiefer tal-Komunità.
(2) L-Anness I tad-Deċiżjoni 91/666/KEE jagħti fid-dettall il-kwantitajiet u s-sottotipi ta’ antiġen tal-virus ta’ l-ilsien u d-dwiefer li għandhom jinħażnu f’riżervi ta’ l-antiġen tal-Komunità.
(3) Bid-Deċiżjoni tal-Kummissjoni 93/590/KE [5], kif emendata l-aħħar bid-Deċiżjoni 2000/112/KE [6], saru arranġamenti għax-xiri ta’ antiġeni tal-virus ta’ l-ilsien u d-dwiefer A5, A22 u O1.
(4) Bid-Deċiżjoni tal-Kummissjoni 97/348/KE [7], kif emendata l-aħħar bid-Deċiżjoni 2000/112/KE, saru arranġamenti għax-xiri ta’ antiġeni tal-virus ta’ l-ilsien u d-dwiefer A22-Iraq, C1 u ASIA1.
(5) Bid-Deċiżjoni tal-Kummissjoni 2000/77/KE [8], saru arranġamenti għax-xiri ta’ ċerti kwantitajiet ta’ antiġen tal-virus ta’ l-ilsien u d-dwiefer A Iran 96, A Iran 99, A Malaysia 97, SAT 1, SAT 2 (strains ta’ l-Afrika tal-Lvant u ta’ l-Afrika ta’ Isfel) u SAT 3.
(6) Bid-Deċiżjoni tal-Kummissjoni 2000/569/KE [9], saru arranġamenti għax-xiri ta’ ta’ kwantitajiet addizzjonali ta’ antiġen tal-virus ta’ l-ilsien u d-dwiefer A22-Iraq, O1-Manisa, ASIA 1-Shamir, A Malaysia 97, SAT 1, SAT 2 (strains ta’ l-Afrika tal-Lvant u ta’ l-Afrika ta’ Isfel) u SAT 3.
(7) Wara informazzjoni bil-miktub mill-kuntrattur dwar il-provvista u d-distribuzzjoni lejn il-bini approvat ta’ l-antiġen mixtri skond id-Deċiżjoni 2000/569/KE, jidher xieraq li jiġi aġġornat l-Anness tad-Deċiżjoni 2000/112/KE bid-dettalji tad-distribuzzjoni bejn il-banek ta’ l-antiġen ta’ riżervi ta’ l-antiġen stabbiliti fil-qafas ta’ l-azzjoni tal-Komunitá li tikkonċerna r-riżervi ta’ vaċċini għall-marda ta’ l-ilsien u d-dwiefer u temenda d-Deċiżjonijiet tal-Kummissjoni 93/590/KE u 97/348/KE.
(8) Il-miżuri stipulati f’din id-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
L-Anness tad-Deċiżjoni 2000/112/KE qiegħed jiġi mibdul bl-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fis-6 ta’ Awissu 2001.

Labels: 19
7
0
6
18